# data[].attributes.body
Knjiga Vnemi me je tretji del knjižne serije z naslovom Raztrešči me. V romanu se Juliette iz precej negotove in prestrašene osebe spremeni v nekoga, ki začne verjeti vase in v svoje sposobnosti. Zgodba se nadaljuje v napetem, distopičnem, vojnem svetu, kjer se skupaj z drugimi upira oblasti, ob tem pa mora razčistiti tudi svoje odnose in občutke. Skozi zgodbo se vedno bolj zapleta z Aaronom Warnerjem, kar zaradi njene skrivnosti nam bralcem povzroča občutek napetosti in želje po nadaljevanju zgodbe.

Hkrati je v zgodbi poudarjena njena notranja rast, saj se mora Juliette naučiti sprejemati odločitve in nositi posledice svojih dejanj. Veliko poudarka je tudi na razmisleku o zaupanju, moči in tem, komu lahko sploh verjame. Zaradi tega zgodba ni le akcijska, ampak tudi precej osebna, saj spremljamo, kako se postopoma spreminja njen pogled nase in na svet okoli nje.

# data[].attributes.body
Knjiga Normalni ljudje je zanimiva, ker pokaže zelo realen in pogosto zapleten odnos med dvema mladima, Marianne in Connellom, ki se skozi leta ves čas vračata drug k drugemu, čeprav nikoli zares ne uspeta urediti vsega med seboj. Njuna zgodba se razvija od srednje šole naprej in lepo pokaže, kako se ljudje spreminjajo ter kako okolje vpliva na to, kako dojemamo sebe in druge.

Hkrati je knjiga tudi precej tiha in čustvena, saj ne temelji na velikih dogodkih, ampak bolj na občutkih, dvomih in neizrečenih mislih. Prav to jo naredi posebno, ker pokaže, kako lahko že majhne stvari in pomanjkanje komunikacije močno vplivajo na odnos. Na koncu pusti vtis zelo resnične zgodbe, kjer odnosi niso enostavni in kjer stvari pogosto ostanejo nedorečene.

# data[].attributes.body
Roman, ki je v zadnjem letu postal prava uspešnica. Napeta kriminalka angleške pisateljice Karen M. McManus, Eden od nas laže, se dogaja med mladostniki na srednji šoli. Pet učencev mora po pouku kazensko ostati v razredu, ker je profesor v njihovih šolskih torbah našel mobilne telefone, ki pri njegovih urah niso dovoljeni. Dve dekleti in trije fantje se med seboj bolj ali manj poznajo. Niso ravno prijatelji, ki bi se redno družili. Prav vsi pa se strinjajo, da najdeni telefoni niso njihovi. Ko tako vmes čakajo na profesorja, nenadoma pred njihovimi očmi eden od teh treh fantov umre. Ostali štirje, ki so bili priča dogodku, so prvi osumljenci.

Knjiga je res napeta in zanimiva hkrati pa obravnava še marsikatere najstniške zadeve.

Živa Žitnik, 1. D

# data[].attributes.body
Roman Ujemi me, če padem se dogaja v Avstraliji. Glavni liki so člani premožne družine Delatour – mama znanstvenica, oče gospodinjec ter njuna otroka, dvojčka Ashleigh in Aiden. Sestra in brat sta zelo navezana drug na drugega, vendar si navihana Ashleigh želi več samostojnosti, Aiden se ji zdi pretirano zaščitniški in skrben. Na prestižnem šolskem taborjenju Aiden doživi hudo nezgodo, po kateri ni več isti. Šele takrat ugotovimo, da beremo pripoved o bližnji prihodnosti, kjer silovite klimatske spremembe in računalniška tehnologija krojijo usode ljudi. Kaj je storiti človeškemu bitju ob spoznanju, da je tisti njemu najbližji kiborg, torej stroj, ki ga okvarjenega lahko zavržeš, uničiš? Napeta, srhljiva in ganljiva znanstveno fantastična zgodba, ki pa se glede na številne ekscesne iznajdbe in posegRoman se dogaja v Avstraliji, glavni protagonisti so člani premožne družine Delatour – mama znanstvenica, oče gospodinjec ter njuna otroka, dvojčka Ashleigh in Aiden. Sestra in brat sta zelo navezana drug na drugega, vendar si navihana Ashleigh želi več samostojnosti, Aiden se ji zdi pretirano zaščitniški in skrben. Na prestižnem šolskem taborjenju Aiden doživi hudo nezgodo, po kateri ni več isti. Šele takrat ugotovimo, da beremo pripoved o bližnji prihodnosti, kjer silovite klimatske spremembe in računalniška tehnologija krojijo usode ljudi. Kaj je storiti človeškemu bitju ob spoznanju, da je tisti njemu najbližji kiborg, torej stroj, ki ga okvarjenega lahko zavržeš, uničiš? Napeta, srhljiva in ganljiva znanstveno fantastična zgodba.

Čeprav nisem oboževalka fantastičnih zgodb, mi je le - ta bila ena izmed boljših, saj ti res da misliti kaj se bo zgodilo z vso to moderno tehnologijo in svetom nasploh.

Živa Žitnik, 1. D

# data[].attributes.body
Štirinajstletna Amina šiva v delavnici v Bangladešu. Ko izve, da se ji bo kmalu mogla pridružiti v šivalnici še njena mlajša sestra, se odloči, da bo nekaj ukrenila. Ne želi si namreč, da bi tudi njena sestrica mogla tako trpeti kot ona. Zato na skrivaj pošlje v svet klic na pomoč.

Tudi Víktor je star štirinajst let, živi v Barceloni, hodi v šolo in je osamljen. Nekega ndne pa po naključju najde Aminin klic na pomoč in tako si zada nalogo, da bo pomagal neznancu, ki ga lučuje ogromno kilometrov zračne razdalje in si niti podrazno ne predstavlja kdo sploh je ta, ki kliče na pomoč.

Mladinski roman brez črtne kode nas uči, da je marsikaj mogoče, če imamo v sebi pogum in kanček sreče. Poleg tega nas uči, da ne smemo sami zamahniti z roko, ko nekdo potrebuje pomoč, saj le tako, da stopimo skupaj, lahko nekaj dosežemo.

Živa Žitnik, 1. D

# data[].attributes.body
Knjiga bolje kot filmih je bila zelo lahkotna in zabavna. Zgodba govori o Liz, ki obožuje romantične filme in si želi doživeti svojo popolno ljubezensko zgodbo. Ko se njena dolgoletna simpatija Michael vrne v nazaj mesto, začne sodelovati s sosedom Wesom, da bi ga osvojila, ampak se stvari hitro zapletejo. Knjiga mi je bila všeč predvsem zaradi humorja in sproščenega vzdušja. Vse se odvija precej hitro, liki pa so simpatični in zanimivi. Na splošno bi rekla, da je to tipična romantična zgodba, ki ni preveč zapletena, ampak te spravi v dobro voljo.

# data[].attributes.body
Dnevnik Anne Frank je svetovno znan dnevnik, ki v sebi skriva pretresljivo zgodbo odraščajoče najstnice.

Anne Frank je od leta 1942 do leta 1944 pisala svoj dnevnik na podstrešju poslovne stavbe v Amsterdamu, v skritem prizidku, kamor se je umaknila njena družina pred preganjanjem nacistov. Dekle si je močno želelo postati pisateljica. V svoj dnevnik je pisala o družini, sostanovalcih, prebujajoči se ljubezni in predvsem o strahu, ki ga je doživljala, ko se je skrivala pred vojno.

Njena družina je bila malo pred koncem druge svetovne vojne izdana, njeni člani so pristali v različnih koncentracijskih taboriščih. V enem od njih je malo pred koncem vojne Anne umrla. Edini preživeli je bil oče Otto Frank, ki je izpolnil njeno željo, da bi dnevnik izšel v knjigi.

Knjiga se me je zelo dotaknila, saj se mi zdi, da se premalo zavedamo kako srečni smo lahko, da ne živimo v pomanjkanju in da predvsem živimo v miru.

Živa Žitnik, 1. D

# data[].attributes.body
Knjiga Srečni kraj mi je bila zelo zanimiva, a hkrati tudi malo žalostna. Zgodba govori o Harriet in Wynu, ki sta bila dolgo popoln par, potem pa sta se razšla, a tega nista povedala svojim prijateljem. Ko gredo skupaj na počitnice, se morata pretvarjati, da sta še vedno skupaj, med potovanjem pa se začne počasi razkrivati, kaj se je med njima zgodilo zares. Knjiga mi je zanimiva predvsem zato, ker ni pomembno le dogajanje, ampak tudi občutki, čustva in odnosi med liki. Zgodba se odvija precej počasi, skozi spomine in razmišljanja, kar je včasih zelo lepo, včasih pa tudi malo težko. Na splošno bi rekla, da je to zgodba o ljubezni, ki ni popolna, ampak zelo realna.

# data[].attributes.headline
Javier Castillo: Vse, kar se je zgodilo z Mirando Huff

# data[].attributes.subject
Javier Castillo: Vse, kar se je zgodilo z Mirando Huff

# data[].attributes.body
Vse, kar se je zgodilo z Mirando Huff, je napeta kriminalka, v katero sem se naravnost zaljubila. Z nezanesljivimi pripovedovalci, norimi preobrati in spretno menjavo perspektiv ustvari zgodbo o pogrešanem dekletu in njenem možu, sedaj obtoženem umora, ki jo je nemogoče odložiti. Zgodba je napeta od prve do zadnje strani, hkrati pa se bere tako gladko, da se sploh ne zavedaš, kako hitro mineva čas. Čeprav je vsebina vznemirljiva in na čase grozljiva, avtor ustvari prijetno in nostalgično atmosfero, ki spominja na stare filme, zato sem ob branju tudi izjemno uživala.

# data[].attributes.body
Dekle z vsemi darovi je znanstveno-fantastični roman s podtoni grozljivke, ki me je popolnoma prevzel. Govori o svetu, ogroženem zaradi nevarne glive, sposobne prevzeti nadzor nad človeškimi možgani in pripraviti ljudi do tega, da v njihovem življenju postane pomembno le še eno: omogočati glivi, da se bo razširila. Zgodba me je s svojimi nepričakovanimi preobrati in nadvse očarljivo pripovedovalko absolutno navdušila in nisem je mogla odložiti od prve pa prav do zadnje strani.

# data[].attributes.body
Knjiga Intermezzo mi je bila zelo zanimiva, a malo težja za branje. Zgodba govori o dveh bratih, Petru in Ivanu, ki se po smrti očeta ponovno soočita drug z drugim in z vsemi stvarmi, ki so se med njima nabirale skozi leta. Čeprav sta brata, sta si zelo različna in prav to naredi njun odnos precej zapleten. Knjiga mi je zanimiva predvsem zato, ker ne gre toliko za neko hitro dogajanje, ampak bolj za odnose in razmišljanja likov. Vse se odvija bolj počasi in skozi njihove misli, kar je včasih dobro, včasih pa tudi malo naporno.

Na splošno bi rekla, da je Intermezzo knjiga, ki pokaže zelo realne, zapletene odnose med ljudmi, kjer stvari niso enostavne in se ne dajo hitro rešiti. Ni mi bila vedno lahka za branje, ampak ravno zato se mi zdi, da pusti poseben vtis.

# data[].attributes.body
Življenje v sivi coni je zanimiva knjiga, ker pokaže vpogled v delo mladega, zelo ambicioznega specializanta na infekcijski kliniki, kjer je vsak dan poln zahtevnih odločitev in nepredvidljivih situacij. Posebej močno deluje, ker se dogaja v času covida, ko je bilo delo v zdravstvu še posebej obremenjujoče.

Hkrati je knjiga tudi precej pretresljiva, saj ne govori samo o številu smrti, ki jih je epidemija povzročila, ampak tudi o tem, kako težko je bilo osebju, ki je skrbelo za paciente v njihovih najtežjih trenutkih. Prikaže utrujenost, pritisk in čustveno stisko ljudi, ki so bili ves čas v stiku z najhujšimi oblikami bolezni.

# data[].attributes.body
Knjigo Mlad in neumen bi priporočila, ker je napisana na zelo sproščen in zabaven način, hkrati pa se v njej najde tudi veliko resnice. Avtor skozi svoje zgodbe in izkušnje pokaže, kako je biti mlad, delati napake in se iz njih učiti. Ravno te “neumne” odločitve naredijo knjigo zanimivo, saj se lahko v marsikateri situaciji tudi sama prepoznaš ter se z avtorjem tako poistovetiš.

Knjiga lepo prikaže obdobje mladosti, čas brezskrbnost, impulzivnost, pa tudi posledice, ki jih včasih prinesejo nepremišljene odločitve. Ni samo smešna, ampak te tudi malo pripravi do razmisleka o lastnih dejanjih in odraščanju.

Zdi se mi, da je ravno zaradi tega tako berljiva, ker ni zapletena, ampak zelo realna in življenjska, hkrati pa te ob branju večkrat nasmeji.

# data[].attributes.body
Knjigo bi priporočila, ker na zelo zanimiv in realen način predstavi delo plastičnega kirurga. V Skalpelu Uroš Ahčan skozi resnične zgodbe pokaže, s kakšnimi primeri se srečuje in kako zahtevne so lahko odločitve, ki jih mora sprejemati pri svojem delu. Ob branju dobiš vpogled v to, kaj vse ta poklic dejansko zajema, ne samo iz strokovnega vidika, ampak tudi človeškega.

Zelo izstopa to, kako velik vpliv ima lahko kirurg na življenje posameznika. Pokaže, da ga ne spreminja le fizično, ampak tudi psihično, saj lahko posegi močno vplivajo na samozavest in kakovost življenja. Knjiga te tako spodbuja k razmisleku o lepoti, telesu in odgovornosti, ki jo nosijo zdravniki.

Poleg tega knjigo naredijo še bolj zanimivo QR kode, preko katerih si lahko ogledaš videje, povezane s poglavji. Tako dobiš še dodatno predstavo o opisanih primerih in je celotna izkušnja branja še bolj poglobljena.

# data[].attributes.body
Absolutno dih jemajoča in neverjetno grozljiva zgodba o svetu, katerega vladarji svoja grozovita dejanja opravičujejo z Božjo besedo. Zgodba, ki se zdi popolnoma nemogoča, hkrati pa je veliko bližje realnosti, kot si upamo priznati. Zgodba, ki nas opomni, česa smo sposobni ljudje, ko nam je dana neomejena moč.

# data[].attributes.body
Knjiga Čet pet let (Rebecca Serle) me je popolnoma uničila... Čudovita zgodba o prijateljstvu, ljubezni in izgubi, ki te takoj potegne vase, hkrati pa ti kruto zlomi srce. Mislim, da se v glavni junakinji Dannie zlahka najde marsikdo izmed nas, in branje nas tako nauči pomembno lekcijo: tudi če imamo vsak korak življenja skrbno načrtovan, prihodnost ne igra vedno po naših pravilih.

# data[].attributes.body
Knjigo bi priporočala, saj je mene osebno navdušil avtorjev humorističen pristop do resne tematike. Mlad zdravnik specialist opisuje svojo specializacijo v času pandemije covida-19 na zabaven način skozi razne anekdote. Popelje te v "zakulisje" dogajanja v bolnišnicah in težave, s katerimi se soočajo zdravniki in študenti. Knjiga mi je dala misliti, kako premalo cenimo trud in požrtvovalnost zdravstvenega osebja, saj se mnogokrat me zavedamo, koliko stvarem se morajo odreči in odgovornosti njihovih odločitev.

# data[].attributes.body
Še ena knjiga Carterja, ki definitivno ne razočara. Njegove romane bi priporočala, saj je vsak povsem drugačen od drugih. Avtor obravna različne aktualne teme in problematike, v tem primeru se loti tudi problematike socialnih omrežij, in kako lahko ta potencialno uničujejo življenja. Zgodba je skozi celotno knjigo napeta in razgibana. Všeč mi je, da se opazi, da je avtor dejansko izobražen na področju kriminologije in svoje znanje spretno vključuje v romane, kar jim da dodaten občutek avtentičnosti.

# data[].attributes.body
Knjiga Sylvie Plath se mi je vtisnila v spomin, zaradi svoje pionirsko obravnave teme o ženskih duševnih motnjah in, kako so bile te stigmatizirane in obravnavane v petdesetih letih v ZDA. Plath lepo približa tudi temo izbire in razcepljenosti med tradicionalnimi ženskimi vlogami, ki so jih od nas pričakovale družbene norme ter med ambicijami in kariero. Všeč mi je, kako kljub starosti te klasike, bistvo knjige ostaja aktualno in bralcu ponudi možnost, da se v določeni točki najde v zgodbi.

# data[].attributes.body
Knjiga se mi je zdela zelo zanimiva, saj obravna tematiko človeškega strahu. V knjigi namreč morilec kot motiv uporablja žrtvine najhujše strahove. Prav tako bralca prisili v razmišljanje, saj sem ves čas branja sama poskušala odkriti zločinca. Knjigo in tudi druge knjige avtorja toplo priporočam vsem navdušencem nad kriminalnim romani.

# data[].attributes.body
Knjiga o tem, kaj se da narediti, če si nekaj resnično želiš in delaš na tem. Zelo navdihujoča knjiga. V primerjavi z Gimnazijsko je Emoni življenje vzela v svoje roke in se bori, čeprav je iz nižjega družbenega sloja. Pozitivna, navdihujoča in zabavna knjiga

# data[].attributes.body
Čudovita knjiga - hvalnica maratonu. Vpogled v zgodovino maratona in pisateljevo življenje z maratonom. Čovek dobi željo, da bi sam poiskusil.

# data[].attributes.body
Zanimiva knjiga o tem, kako je vojna v Jugoslaviji razdvajala ne samo narode, temveč tudi družine in se o tem ni govorilo. Pisano z zornega kota mladostnice.

# data[].attributes.body
Zanimiva knjiga, ki ponuja vpogled v znanstveno raziskovalno srenjo ter vlogo žensk v njej. Gre za obdobje 50. let prejšnjega stoletja, ko so ženske lahko bile v raziskovalnih inštitutih bolj ali ne samo tajnice. Kgnjiga ima vseeno srečen konec.

# data[].attributes.headline
NAPOVED: 4. knjiga bralnega kluba - SPREMEMBA DATUMA: 26. marec 2026

# data[].attributes.subject
NAPOVED: 4. knjiga bralnega kluba - SPREMEMBA DATUMA: 26. marec 2026

# data[].attributes.body
Marko Magdič, sedemnajstletni dijak iz akademske družine, se preseli na Dunaj, da bi našel sebe. Namesto svobode ga tam čakajo novi izzivi, ki pripeljejo do tragedije …

Roman 𝘽𝙧𝙚𝙯 𝙤𝙗𝙧𝙖𝙯𝙖 je več kot kriminalka. Je srhljiva psihološka drama, ki razkriva, kako globoko lahko sežejo lovke digitalnih skupin, ki izkoriščajo ranljivost mladih. Ko se kriminalistka Lila Kory in inšpektor Anton Ludowich poglobita v primer, odkrijeta mrežo manipulacije, spletnih identitet in smrti, ki niso naključje. (s predstavitve založbe)

# data[].attributes.body
Čudovita mladinska knjiga nizozemskega avtorja s številnimi temami: razmišljujoče dekle Sally Mo zapisuje svoj nenavadni odnos do niti ne tako vsakodnevnih tem - svojo navezanost na dedka Davida, prijatelje Dylana in Dleta in o družinah ter mamah samohranilkah, o doktorju Bloemu, ki jo zelo dobro razume in se pogovarja z njo o resnici, vmes razmišlja o tem, kako je, če umreš, kako doživeti sublimno, spoznava, kako je biti zaljubljen, pogovarja se o glasbi, živalih, o integriranosti in o tem, kaj je dobro za ljudi. In vse to med nekimi poletnimi počitnicami v kampu na otoku, zato je začinjeno z nenavadnimi pustolovščinami in slikovitim jezikom.

# data[].attributes.body
Skrito v snegu (Viveca Sten) je kriminalka, ki že s svojo atmosfero (mraz, sneg, gore) pričara skrivnostno vzdušje. Pokrajina je tako dobro opisana, da se počutiš, kot da si na izletu na Švedskem. Poglavja so dokaj kratka, zato sem jo brala z lahkoto. Zdi se mi pomembno, da se zavedamo, da tudi če se nam zgodi kaj moralno slabega, še to ne opravičuje tega, da moralno slaba dejanja počnemo sami, kot to na primer počne Hanna, glavna oseba, ki je povrhu vsega še policistka.

# data[].attributes.body
David Copperfield (Charles Dickens) me je navdušil predvsem z nekaterimi citati, kot je na primer: "Sem li jaz junak svojega življenja ali zavzame to mesto kdo drug, morajo pokazati tile listi," kjer se pojavi vprašanje, ali imamo res vedno svoje življenje pod nadzorom. Ob branju romana spoznaš, da se predstave, ki jih imamo o ljudeh, ne skladajo vedno z realnostjo in da je pomembno, da imamo osebo radi zaradi nje same in ne zaradi naše idealizirane predstave o njej.

# data[].attributes.body
Alamaut (Vladimir Bartol) je zgodovinski roman, ki me je navdušil, čeprav je bil napisan pred več kot sto leti. Zanimivo se mi je zdelo to, da knjiga prikaže, kako je z ljudmi lahko manipulirati celo do te mere, da se zate žrtvujejo. Malo srhljivo je, da te lahko zmanipulira vsak, če mu le dovolj zaupaš. Glavni citat iz knjige je: "Nič ni resnično, vse je dovoljeno."

# data[].attributes.body
Dekleta španskega bezga (Martha Hall Kelly) prikazuje tri različne ženske usode med drugo svetovno vojno. Všeč mi je, da zgodba temelji na resničnih dogodkih in resničnih osebah, kar daje branju še večjo težo. Najbolj grozljivi so se mi zdeli opisi taborišča v Ravensbrücku zaradi opisov zdravniških eksperimentov, ki so jih opravljali na ženskah, čeprav avtorica tega ne opisuje na pretirano šokanten način. Namesto da bi poudarjala negativne plati vojne, se osredotoča na to, kako pomembno je, da v težkih trenutkih stojimo skupaj.

# data[].attributes.headline
Knjige s 1. srečanja bralnega kluba - 19. 10. 25

# data[].attributes.subject
Knjige s 1. srečanja bralnega kluba - 19. 10. 25

# data[].attributes.body
Zgodnja jutranja ura nas je v sredo 19. oktobra združila ob pogovoru o pestrih temah, ki jih lahko beremo v odličnih sodobnih stripih:

Preobrazba

Alan Ford

Umetnost padanja

V zavetju dreves

Strinjale smo se, da pomeni kombinacija slike in besedila drugačen način branja in da je razumevanje mnogih "skritih" pomenov potrebno razbrati iz stripovskega "jezika" risbe.

# data[].attributes.body
Za decembrsko srečanje bomo prebrali knjigo mariborskega avtorja, ki prepleta ljubezensko, zgodovinsko in osebno temo, ki je lahko tudi zgodba mnogih v različnih časovnih in geografskih obdobjih.

Opazujmo, na kakšen način se dotika našega časa in našega osebnega prostora. Kaj bi pisalo na posameznih straneh, če bi jih pisali sami?

# data[].attributes.attachment_link.title
Zgodba, ki se je morala zgoditi » Založba Pivec

# data[].attributes.attachment_link.description
Andrej Brvar, eden najvidnejših slovenskih pesnikov, nas v tej pretresljivi in mojstrsko izpisani pesnitvi v prozi popelje v srce svoje družinske zgodovine – v ljubezensko zgodbo svojih staršev, ki se odvija na robu vojne in izgnanstva. Ob 80-letnici konca druge svetovne vojne in ob avtorjevem osebnem jubileju prihaja med bralce izjemno intimna, a hkrati univerzalna pripoved, ki presega čas in prostor. Zgodba o mladostni ljubezni, ki kljubuje vojni, izgubi in izgnanstvu, postane pesniško sublimiran opomin na moč človeške bližine in odločnosti. Ko se začnejo izseljevanja, se mladi par odloči za nepredstavljivo: prostovoljno izgnanstvo – skupaj. V Čačku najdeta zatočišče, ljubezen, poroko, rojstvo otrok – in nato tudi bolečo izgubo. A iz te bolečine se rodi pesnik, ki danes pripoveduje njuno zgodbo. V času, ko svet znova pretresajo vojne, oboroževanje in negotovost, ta knjiga nagovarja srce in vest sodobnega bralca. Je opomin, da se zgodovina ponavlja – in da je ljubezen tista, ki nas lahko reši.

# data[].attributes.body
Če ubiješ oponašalca (Harper Lee) se mi je zdel eden boljših klasikov, saj Atticus lepo predstavlja zagovarjanje pravih vrednot tudi takrat, ko si pri tem sam. Skozi celotno knjigo ostaja pravičen in moralen, še celo takrat, kadar napadejo Scout in Jema.

Citata, ki sta se me res dotaknila: “The one thing that doesn't abide by majority rule is a person's conscience.”

"You never really understand a person until you consider things from his point of view... Until you climb into his skin and walk around in it." Atticus

# data[].attributes.body
Krasni novi svet (Aldous Huxley) se mi je zdel odličen roman, ki bi ga moral vsak prebrati. Na zanimiv in poseben način je predstavljena manipulacija oblasti skozi materialne dobrine in srečo. Zelo se mi je zdelo zanimivo, ker so vse prave vrednote (kot naprimer občutenje pravih čustev kot so jeza in ljubezen) nezaželene. Ljudje živijo v površinskem svetu, kjer je pomemben samo užitek. Kljub temu da me je zelo prizadel Johnov samomor, ga razumem, saj se mi zdi edini način upora oblasti.

# data[].attributes.headline
2025/26                                                                                 Tudi letos vam naša šolska knjižnica ponuja v branje številne čudovite knjige. Navduševale in  izzivale vas bodo - in še po končanem branju vam bo ostal močan občutek, živ prizor ali pomembna misel.

# data[].attributes.subject
2025/26                                                                                 Tudi letos vam naša šolska knjižnica ponuja v branje številne čudovite knjige. Navduševale in  izzivale vas bodo - in še po končanem branju vam bo ostal močan občutek, živ prizor ali pomembna misel.

# data[].attributes.body
Tole so letošnji predlogi:

Bonnie Garmus, Lekcije iz kemije

Špela Frlic, Dekle, obljubljeno soncu

Richard Osman, Četrtkov klub za umore

Uroš Zupan, Piškoti s sporočilom

Anna Šwirszczynska, Džingiskan v kopalnici

Vincenzo Latronico, Popolnosti

Jef Aerts, Noč je zlati kivi

Michal Ajvaz, Pot na jug

J. Bernlef, Tvarina uma

Adania Shibli, Zgolj detajl

Louise Erdrich, Stavek

Elisabeth Acevedo, Pesnica X ali Na močnem ognju

Jon Fosse, Čolnarna

Ursula K. Le Guin, Čarovnik iz Zemljemorja

Chiara Pastorini, Pravi modreci so uporniki

Jasminka Petrović, Poletje, ko sem se naučila leteti

Janja Vidmar, Koliko še?

Danica Ozvaldič, Brez obraza

Sjoerd Kuyper, Bizarno

Andrej Brvar, Zgodba, ki se je morala zgoditi

Hubert Boulard, Moška koža

# data[].attributes.attachment_link.title
Šolska knjižnica DGM - DRUGA BERE - bralna značka

# data[].attributes.attachment_link.description
KDO? Sodelujete lahko VSI: dijaki, pa tudi zaposleni in starši!